### Beslutning

Godkendt.

Afbud: Benjamin Jakobsen

### Sagsfremstilling

**Resume og sagens baggrund**

Kommunalbestyrelsen har afsat Få det fikset midler til 22 lokalområder i Kalundborg Kommune. Midlerne skal bruges til anlæg i det offentlige rum og der skal være en lokal demokratisk proces. Ubby-Jerslev lokalområde søger om frigivelse af midler som tilskud til bålhytte med 5 sheltere.

**Indstillinger**

Direktøren indstiller, at ansøgningen imødekommes med en rammebevilling på 100.000 kr.

**Behandling**

Økonomiudvalget, Kommunalbestyrelsen.

**Sagsfremstilling**

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Ubby-Jerslev lokalområdes andel af Få det puljen er 1 mio. kr. Lokalområdet har afholdt borgermøde hvor der blev godkendt 3 projekter, heraf tilskud til bålhytte med 5 sheltere.

Aktionsgruppen har ved involvering af nogle unge mennesker fundet frem til, at der savnes et fælles hyggested samt sheltere, og er deraf kommet frem til et projekt med en stor bålhytte med 5 sheltere, som kan bruges af familier, børnehave, skoleklasser m.v. Der søges nu om midler som tilskud til projektet.

Projektet vil blive placeret på et areal som er ejet af Ubby Fri- og Efterskole, med adgang for offentligheden.

Der søges om 100.000 kr. ekskl. moms til etablering af projektet.

Der er tale om et projekt til godt 300.000 ekskl. moms som udover de ansøgte 100.000 kr. finansieres af allerede tildelte fondsmidler og sponsorater fra lokale virksomheder.

”Støt Ubby” (støtteforening til Ubby Fri- og Efterskole) påtager sig fremtidig drift og vedligehold.

*Administrationens bemærkninger*

Projektet opfylder rammerne for anvendelse af puljen. Administrationen støtter op om projektet.

Der er meddelt byggetilladelse til projektet.

**Økonomiske konsekvenser**

Hvis Kommunalbestyrelsen godkender punktet om ”Irma Jeppesen i børnehaven Ester Bertelsen", resterer der herefter 800.00 kr. til andre Få det Fikset projekter i Ubby-Jerslev.

Det samlede beløb der søges om tilskud til bålhytte med 5 sheltere udgør 100.000 kr.

Hvis projektet godkendes, resterer der herefter 700.000 kr. til andre Få det Fikset projekter i Ubby-Jerslev.

[adresse] bemærkninger er indarbejdet i sagen.

### Sagens forløb

22/10/2025 Økonomiudvalget
Anbefales